Flyting til Føroya Flytir tú til Føroya úr einum norðurlandi, er møguligt at søkja um barsilspening frá Barsilsskipanini. Fyri at rokna útgjaldið, er neyðugt at útvega Barsilsskipanini avrit av lønarseðlum fyri teir síðstu 12 mánaðirnar áðrenn farloyvið byrjar. Hevur tú rætt til dagpening ella annað endurgjald fyri inntøkumiss úr norðurlandi, sjálvt um tú ert fluttur til Føroya, hevur tú ikki rætt til barsilspening frá Barsilsskipanini fyri sama tíðarskeið. Barsilsskipanin fær hesar upplýsingarnar til vega frá TAKS. Flyting úr Føroyum Flytur tú úr Føroyum til annað norðurland eftir barsilspeningur er játtaður, hevur tú rætt til at halda fram við, at fáa barsilspening úr Føroyum við teimum treytum, ið vóru galdandi tá ið barsilspeningurin var játtaður. Verður flutt til onnur lond enn norðurlond, hevur tú ikki rætt til at halda fram við, at fáa barsilspening úr Føroyum. Skattur av barsilspeningi verður ikki broyttur afturvirkandi. Í Danmark eitur fráboðanin bopæls- og skatteattest/forhold og fæst hjá kommununi, ið flutt verður til. Víst verður til Nordisk Konvention om Social Sikring hesum viðvíkjandi.